बोल्ड नहीं, नॉटी है... 'मेरे ब्रदर की दुल्हन'  
बिंदास कटरीना के कैरेक्टर में नॉटीनेस और इनोसेन्स का अच्छा मिक्स्चर है जिसकी बदौलत आप ये फिल्म मुस्कुराते हुए देखेंगे।
फिल्म 'मेरे ब्रदर की दुल्हन' दो भाइयों की कहानी है। लंदन में रह रहा लव यानी अली जफ़र गलर्फ्रेंड से ब्रेकअप के बाद… अपनी दुल्हन ढूंढ़ने का ज़िम्मा छोटे भाई कुश… यानी इमरान ख़ान को सौंपता है… जो भारत में है। कुश की खोज डिंपल यानी कटरीना कैफ पर आकर खत्म होती है।   यशराज बैनर की कई फिल्मों की तरह… ढेरों गानों के बीच… शादी का माहौल सेट हो जाता है। लेकिन शादी की शॉपिंग करते-करते कुश को एहसास होता है कि उसमें और उसके भाई की मंगेतर के बीच प्यार की कशिश है।   तीन साल पहले इसी सब्जेक्ट पर डायरेक्टर ओनिर ने फिल्म 'सॉरी भाई' बनाई थी। लेकिन सॉरी भाई… बोल्ड सीन्स से भरी फिल्म थी जबकि राइटर डायरेक्टर अली ज़ाफर की 'मेरे ब्रदर की दुल्हन' लाइट हर्टेड रोमांटिक कॉमेडी है। यहां भारतीय दर्शक बोल्ड सब्जेक्ट का प्रेशर महसूस नहीं करेगा। बड़े आहिस्ते से कटरीना की चाहत एक से दूसरे भाई की तरफ बढ़ती है। कहीं कोई झटका नहीं लगता। फ्रेंडली ओपन स्ट्रेटफॉरवर्ड और बिंदास कटरीना के कैरेक्टर में नॉटीनेस और इनोसेन्स का अच्छा मिक्स्चर है जिसकी बदौलत आप ये फिल्म मुस्कुराते हुए देखेंगे। यहां 'माय नेम इज़ ख़ान' के शाहरुख़ का स्पूफ भी है। स्वीट सोबर और कन्फ्यूज्ड भाई के रोल में अली ज़ाफर इंप्रेसिव हैं लेकिन उन्होंने देव आनंद जैसा मेनरिज्म क्यों अपनाया।    फिल्म में कुछ कमियां भी हैं। कुछ सीन्स एकदम इंप्रेक्टिकल और इम्मेच्योर हैं। हीरोइन हीरो का किडनैप तक कर लेती है। कहानी स्लो भी है। और क्लाइमैक्स पर जब लगता है कि फिल्म का दि एंड हो गया….तब भी कहानी आगे बढ़ती रहती है। फिर यूथफुल और मसालों से भरी 'मेरे ब्रदर की दुल्हन' देखी जा सकती है और इसके लिए मेरी रेटिंग है 3 स्टार।  कलाकार − कटरीना कैफ इमरान ख़ान अली ज़ाफर   डायरेक्टर − अली ज़ाफर